section_heading: Likovna umjetnost i arhitektura
paragraph_text: Najznačajnija muzejska ustanova posvećena likovnoj umjetnosti u zemlji je Muzej likovnih umjetnosti Estonije (estonski: Eesti Kunstimuuseum), osnovan 17. studenog 1919. u Tallinnu. Muzej, čije je prvobitno sjedište bila palača Kadriorg, ubrzo se proširio na više lokaliteta i danas, pored stalnog postava lokalnih autora izlaže i međunarodne radove. <gallery mode="packed-hover" heights="180"> Datoteka:Bernt Notke Danse Macabre.jpg|Bernt Notke: Danse Macabre (kasno 15. stoljeće), ulje na platnu, 157 × 750&nbsp;cm Datoteka:Gottlieb Welté - King David.jpg|Gottlieb Welté: Kralj David (18. stoljeće), ulje na platnu, 46 × 36&nbsp;cm Datoteka:Doeppi perekonna portree, August Georg Wilhelm Pezold, EKM j 275-33 M 1206.jpg|August Georg Wilhelm Pezold: Portret obitelji Doeppi (1845.), ulje na platnu, 34,8 × 44,3&nbsp;cm Datoteka:Köler-Lorelei needmine munkade poolt.jpg|Johann Köler: Svećenici proklinju Lorelei (1887.), ulje na platnu, 395 × 345&nbsp;cm Datoteka:Tartu turg.hoffmann.jpg|Oskar Hoffmann: Tržnica u Dorpatu (1880-ih), ulje na furniru, 13,6 × 17,8&nbsp;cm Datoteka:Raud paul - magav kass.jpg|Paul Raud: Usnula mačka (1908.), ulje na platnu Datoteka:Neegripoiss. Neegripoisi pea, Ants Laikmaa, EKM j 48643 M 7113.jpg|Ants Laikmaa: Crni dječak (1910. – 1912.). ulje na platnu, 27 × 21&nbsp;cm Datoteka:Mägi, Konrad. Landscape of Vilsandi.1913‒1914. Tartu Art Museum.jpg|Konrad Mägi: Pejzaž na Vilsandiju (1913. – 1914.), ulje na platnu, 69,5 × 94,2&nbsp;cm Datoteka:Kristjan Raud. Nõid ja põrsad. 1914.jpg|Kristjan Raus: Vještica i praščići (1914.), ugljen i olovka na papiru Datoteka:Eduard Wiiralt, Põrgu (1932).jpg|Eduard Wiiralt: Pakao (1932.), bakropis, 39,4 × 46,8&nbsp;cm Datoteka:Ekspositsioon - Tiit Pääsuke.jpg|Tiit Pääsuke: Ekspozicija (1982.), ulje na platnu, 146 × 114&nbsp;cm </gallery> Arhitektonska povijest Estonije uglavnom je pratila arhitektonska događanja u sjevernoj Europi, a svakako najtipičniji i najvrjedniji arhitektonski spomenik je srednjovjekovno središte grada Tallinna, koji se nalazi na popisu Svjetske baštine UNESCO-a.<ref> Vrijedni su arhitektonski spomenici i brojne gradine iz pretkršćanskog razdoblja (kao što su ostaci utvrde Varbola), oko kojih su se s vremenom razvila neka od najvažnijih današnjih naselja. Arhitektonska povijest Estonije započinje s jednostavnim seoskim nastambama i kućicama te kamenim grobnicama, nastavlja s utvrđenim srednjovjekovnim naseljima i kulminira s originalnim seoskim kućama koje su kroz stoljeća uspjele opstati u svom izvornom i prvobitnom obliku. Tipične estonske seoske kuće služile su ujedno i kao skladišta za žito, a odlikuju ih niski drveni zidovi izgrađeni od okruglih greda i visoki slamnati krovovi.<ref> Širenje kršćanstva tijekom 13. stoljeća u potpunosti je izmijenilo estonsko društvo pa samim time i arhitekturu. S dolaskom nove religije, širom zemlje počinju se graditi brojne crkve, a zbog njihove drvene konstrukcije niti jedna od crkava iz tog razdoblja nije preživjela. Do današnjih dana održale su se jedino one sakralne građevine sagrađene od čvrstog materijala i utvrđene sa svih strana, a jedan od najtipičnijih primjera takve arhitekture je crkva u Valjali na otoku Saaremi iz 1227., koja se smatra najstarijom crkvenom građevinom na tlu cijele Estonije. Valjalska crkva sagrađena je u kombinaciji romanike i gotike. Zidari i kipari s Gotlanda odigrali su najvažniju ulogu u ranoj crkvenoj arhitekturi na tlu Estonije. S vremenom, kako je kršćanstvo postajalo sve dominantnije, i crkvene građevine postajale su sve impozantnije, što je posebno vidljivo u crkvenoj arhitekturi sjeverne Estonije iz 15. stoljeća. Tako je crkva svetog Olafa u Tallinnu s visinom zvonika od 124 metra tijekom 16. stoljeća bila jedna od najviših građevina u cijeloj Europi.<ref> Značajna sakralna zdanja iz tog razdoblja još su i katedrala svete Marije te crkva Duha svetoga u Tallinnu. Pored crkvene arhitekture, iz srednjovjekovnog razdoblja potječu i utvrde poput dvorca Hermann u Narvi, dvorca Toompea u Tallinnu te zamka Kuressaare na Saaremi.